### Beslutningstema

Det skal besluttes, om der skal gives landzonetilladelse til etablering af en ridebane på [adresse], 6261 Bredebro.

### Sagsfremstilling

Der er søgt om landzonetilladelse til etablering af en ridebane på 60 x 20 m. Ridebanen ønskes placeret nord for skoven på matr. nr. 10 [adresse], Mjolden Ejerlav. Ridebanen opføres på en stubmark, som harves, og derefter afrømmes der 15 cm jord, hvorefter der fyldes op med sand/flis. Rundt om banen kommer der et hegn, der består af almindelige træpæle med to hvide rebtråde.

På ejendommen er der opstaldet syv heste, og ejer har selv en hest. Tæt ved ejendommen er der en rideskole, hvor der er en indendørs og en udendørs ridebane, som bruges til træning af hestene, som er opstaldet. Ridebanen vil blive benyttet, når rideskolens ridebaner er optaget, og man gerne vil øve med hestene, det hestene har trænet på rideskolen. Der vil typisk kun være en hest på ridebanen af gangen. Det er ikke alle syv heste, som trænes. Nogle af hestene er skovtursheste, og de benytter ikke ridebanen.

Forvaltningen har vurderet, at det er den bedste placering af ridebanen, da den er beliggende ca. 32 meter fra staldbygningen, og der er gode adgangsforhold til ridebanen. Det er undersøgt, om ridebanen kunne placeres lige nord for staldbygningen, men ejer har oplyst, at arealet ikke er stort nok, og der er en vandingspumpe ca. midt på marken. Ridebanen placeres indenfor et fortidsmindeareal. Museum [adresse] har accepteret placeringen af ridebanen.

Vedlagt er udkast til landzonetillade, indsigelser og forvaltningens bemærkninger til indsigelserne.

### Lovgrundlag

Planloven.

### Fagchefen for Plan og Udvikling indstiller,

at der meddeles landzonetilladelse som ansøgt.

### Beslutning

Indstillingen godkendt.